|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Petras Pušinskas |
| **SPRENDIMAS**  **DĖL ATLEIDIMO NUO VIETINĖS RINKLIAVOS MOKESČIO UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ** | |
|  | |
| 2021 m. balandžio 19 d. Nr. T10-70/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos rinkliavų įstatymo 12 straipsnio 3 punktu, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 1 ir 6 punktais, Skuodo rajono savivaldybės taryba n u s p r e n d ž i a:

1. Atleisti įmones, įtrauktas į Lietuvos Respublikos valstybinės mokesčių inspekcijos paskelbtą mokesčių mokėtojų, nukentėjusių nuo COVID-19, sąrašą (toliau – Sąrašą), nuo vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – vietinės rinkliavos) mokesčio (kintamosios ir pastoviosios dalies) už laikotarpį nuo 2021 m. sausio 1 d. **iki karantino** Lietuvos Respublikos teritorijoje **pabaigos**, įskaitant **karantino** galiojimo **pabaigos** mėnesį.

2. Nustatyti, kad:

2.1. Įmonės, įtrauktos į Sąrašą, nuo vietinės rinkliavos mokesčio atleidžiamos pagal pateiktą laisvos formos prašymą, dėl atleidimo nuo vietinės rinkliavos mokesčio, ir nukentėjimą nuo COVID-19 įrodantį dokumentą – finansinės būklės balansą, kai pajamos už 2020 metus lyginant su 2019 metais sumažėjo daugiau kaip 50 procentų.

2.2. Šio sprendimo 2.1 papunktyje nurodyti dokumentai teikiami ir juos nagrinėja Skuodo rajono savivaldybės administracijos direktoriaus paskirti specialistai.

2.3. Šio sprendimo 2.1 papunktyje nurodytus dokumentus gali teikti ir įmonės, kurios nėra įtrauktos į Sąrašą. Jų pateikti dokumentai nagrinėjami išimties tvarka.

2.4. Prašymus galima teikti ne vėliau kaip per 2 mėnesius pasibaigus karantino galiojimui.

|  |  |
| --- | --- |
| Savivaldybės meras | Petras Pušinskas |

Mindaugas Perminas, tel. (8 440) 45 562